
Koolieelse lasteasutuse Päikene renoveerimine
1. Asjaolud ja menetluse käik
Lähtudes riiklikust poliitikast ning Kohaliku füüsilise elukeskkonna arendamise projektide (KOIT kava) raames toetab Regionaalministeerium kohalikke omavalitsusi investeerimisprojektide kaasfinantseerimisel. Oli töötatud välja koolieelse lasteasutuse Päikene renoveerimise projekt, mille käigus teostatakse haridusasutuse hoone kapitaalremont. Projekt sai Regionaalministeeriumi toetuse ja Narva Linnavara ja Majandusameti informatsiooni põhjal alustatakse haridusasutuse hoone renoveerimistöödega 25.06.2008.a. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
3. Otsus
3.1 Peatada ajutiselt koolieelse lasteasutuse Päikene tegevust alates 25.06.2008.a. kuni renoveerimistööde lõppemiseni.
3.2 Narva Linnavalitsuse Kultuuriosakonnal korraldada asutuse tegevuse ajutise peatamisega seonduvate küsimuste lahendamist – koolieelses lasteasutuses käivate laste paigutamine teistesse linna koolieelsetesse lasteasutustesse ja asutuses töötava personaliga seotud küsimused.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

